এবার কাহিনিতে আসা যাক। রাশিয়ায় নিউ ইয়ার পার্টিতে মদ খেতে খেতে ‘প্রাণ গিয়েছিল’ এক ব্যক্তির। মর্গে চলে যায় ‘বডি’। কিন্তু কী করে যেন প্রাণ ফিরে পান। তা-র-প-র। বাড়ি না ফিরে মর্গ থেকে আবার পার্টিতে ফিরে আসেন তিনি। শুনেই অবাক লাগছে তো! আর যাঁরা ‘যমলায়ে জীবন্ত মানুষ’-এর উলটো ‘পানশালায় মরা মানুষ’ প্রত্যক্ষ করেছেন তাঁদের অবস্থা একবার ভাবুন। বেশির ভাগেরই নিশ্চয়ই নেশা কেটে গিয়েছিল। অনেকে ভেবেছিল ‘নেশাটা সত্যিই বেশি হয়ে গিয়েছে।’